Zerscht cha mer Plattdütsch in zwei Gruppe ydeile: Nydersächsisch (Westnyderdütsch), westlig vo de Elbe und z Hollstei und Ostnyderdütsch östlig vo de Elbe. Nydersächsisch isch dodeby d Sproch, wo vom Altsächsische, de Sproch vom alte Sachsestamm, abstammt. S Ostnyderdütsch degege isch in de Gebiet gschwätzt worre, wo devor d Slawe glebt hän (under anderem Sorbe) und wo erscht spöter Dytschi aneko ßin. D Mensche und s Sachseland hän dodeby mit de Holländer und de Flame gsydelt und d Sproch hät drum vyl vo de slawische und holländische Sproch. D Gränze lauft durch de Oste vo Holstei, schnydet s Bundesland Nydersachse s Wendland uffe und lauft deno in d Gegend vo de Gränze zwüsche de Bundesländer Sachse-Ahalt und Brandeburg nach Süde. De groß Underschyd zwüsche denne beidne Gruppe isch de Yheitsplural.